Rikunarita-ORG/Wikinium huggingface dataset:
# মেৰুদণ্ডী প্ৰাণী

| মেৰুদণ্ডী সাময়িক পৰিসৰ: কেম্ব্ৰিয়ান - বৰ্তমান,
৫২৫–০ নিযুত বছৰ
প্ৰিকে
কেম
অ
ছি
ডে
কা
পা
ট্ৰি
জু
ক্ৰি
পে
নি

 |
| --- |
|  |
| প্ৰতিটো প্ৰধান মেৰুদণ্ডী গোটৰ একক জীৱ। ঘড়ীৰ কাটাৰ দিশত, ওপৰৰ বাঁওফালৰ পৰা ক্ৰমে:
Fire salamander, saltwater crocodile, southern cassowary, black-and-rufous giant elephant shrew, ocean sunfish |
| বৈজ্ঞানিক শ্ৰেণীবিভাজন  |
| অধিজগৎ: | সংকোষকেন্দ্ৰী |
| ৰাজ্য: | প্ৰাণী |
| পৰ্ব: | পৃষ্ঠদণ্ডী |
| ক্লেড: | Craniata |
| Subphylum: | **Vertebrata** Lamarck, 1801 |
| সৰলীকৃত গোট |
| * মাছ
* চতুৰ্ষ্পদী
 |
| সমাৰ্থক |
|
Ossea Batsch, 1788 |

**মেৰুদণ্ডী** (ইংৰাজী: Vertebrates; /ˈvɜːrt**[invalid input: 'ɨ']**brəts/) বোৰ হৈছে পৰ্ব পৃষ্ঠদণ্ডীৰ অন্তৰ্গত উপ পৰ্ব মেৰুদণ্ডীৰ যিকোনো জীৱ প্ৰজাতি। পৰ্ব পৃষ্ঠদণ্ডীৰ অধিকাংশ জীৱই মেৰুদণ্ডী প্ৰাণী, বৰ্তমানে প্ৰায় ৬৪,০০০ প্ৰজাতিৰ সম্পৰ্কে জানিব পৰা গৈছে। কাৰ্টিলেজিয়াছ ফিছ (শ্বাৰ্ক আৰু ৰেইজ) আৰু বনী ফিছকে ধৰি সকলো কোঁৱাৰিহীন মাছ আৰু কোঁৱাৰিযুক্ত মেৰুদণ্ডী প্ৰাণীক মেৰুদণ্ডী উপ পৰ্বত সাঙুৰি লোৱা হয়। বনী ফিছ *ক্লেড* বুলিলে lobe-finned fishesবোৰক বুজোৱা হয় যাক চতুৰ্ষ্পদীৰ সৈতে অন্তৰ্ভূক্ত কৰা হয়। চতুৰ্ষ্পদীবোৰক উভচৰ, সৰিসৃপ, স্তন্যপায়ী, আৰু চৰাই হিচাপে বিভক্ত কৰা হয়। মেৰুদণ্ডীবোৰৰ আকাৰ অতি ক্ষুদ্ৰ 7.7 mm (0.30 in)ৰ *Paedophryne amauensis* নামৰ ভেকুলীৰ পৰা 33 মিটাৰ (108 ফুট) পৰ্যন্ত বৃহৎ নীলা তিমিলৈকে হয়। সকলো জ্ঞাত প্ৰজাতিৰ প্ৰায় ৪% জীৱ মেৰুদণ্ডী আৰু বাকীবোৰ পৃষ্ঠৰজ্জুহীন অমেৰুদণ্ডী প্ৰাণী।

## তথ্য সংগ্ৰহ
# শ্ৰেণী (জীৱবিদ্যা)

জীৱজগতৰ বৰ্গীকৰণ তালিকা/ **শ্ৰেণী**, পৰ্ব আৰু বৰ্গৰ মাজত অৱস্থান কৰে।
জীৱবৈজ্ঞানিক শ্ৰেণীবিভাজনত, **শ্ৰেণী** (লেটিন: classis
) হৈছে, ৰাজ্য, পৰ্ব , বৰ্গ , পৰিয়াল, গণ , আৰু প্ৰজাতি আদিৰ দৰে এটা **বৰ্গীয় স্থান**, যি পৰ্ব আৰু বৰ্গ মাজত অৱস্থান কৰে।

## ইতিহাস

১৬৯৪ চনত, শ্ৰেণী যে এটা সুনিৰ্দিষ্ট নামেৰে সৈতে এটা বিশিষ্ট বৰ্গীয় স্থান, সেইটো ফ্ৰান্সৰ উদ্ভিদবিদ **জোছেফ পিট্টন ডে টৰ্নেফৰ্টে** তেওঁৰ **এলিমেণ্টছ ডে বটেনিক**ত প্ৰথমবাৰৰ বাবে উল্লেখ কৰিছিল।

**কেৰলাছ লিনিয়াছে** তেওঁৰ *ছিষ্টেমা নেচাৰিয়া*ৰ (১৭৩৫) প্ৰথম সংস্কৰণততেওঁৰ ৰাজ্য এনিমেল, ভেজিটেবিল আৰু লেপিডিয়ামক শ্ৰেণী হিচাপেহে বিভক্ত কৰিছিল। আজিকালি ব্যৱহাৰ হোৱা শ্ৰেণীবোৰৰ ভিতৰত কেৱল এনিমেল ( প্ৰাণী )ৰ ক্ষেত্ৰতহে সাদৃশ্য পৰিলক্ষিত হয়।
আৰ্নষ্ট হেকেলে ১৯বিংশ শতিকাত, পৰ্বৰ ধাৰণা অৱতাৰনা নকৰালৈকে শ্ৰেণীকেই বৰ্গীকৰণৰ সৰ্বোচ্চ স্থান বুলি গণ্য কৰা হৈছিল।

## তথ্য সংগ্ৰহ
# স্তন্যপায়ী প্ৰাণী

স্তন্যপায়ী হৈছে মেৰুদণ্ডী উপ-পৰ্বৰ অন্তৰ্গত জীৱ প্ৰজাতি। অন্য মেৰুদণ্ডী চৰাই আৰু সৰিসৃপৰ লগত থকা স্তন্যপায়ীৰ প্ৰধান পাৰ্থক্যসমূহ হৈছে, দেহত থকা নোম, মধ্য কৰ্ণৰ তিনিডাল হাড়, স্তন্য গ্ৰন্থি, আৰু মগজুৰ নিঅ'কৰ্টেক্স। স্তন্যপায়ীৰ মগজুৱে দেহৰ উষ্ণতা আৰু চাৰিটা কোঠালিৰ হৃদযন্ত্ৰকে ধৰি ৰক্ত পৰিবহণ তন্ত্ৰ নিয়ন্ত্ৰণ কৰে।

পৃথিৱীৰ আটাইতকৈ বৃহতাকাৰ প্ৰাণীবোৰ স্তন্যপায়ীৰ অন্তৰ্ভুক্ত, যেনে বৃহৎ তিমি মাছবোৰ। ইয়াৰোপৰি হাতী, মানুহকে ধৰি কিছুমান প্ৰাইমেট আদি বুদ্ধিমান প্ৰাণীবোৰো স্তন্যপায়ীৰ অন্তৰ্গত।

স্তন্যপায়ীবোৰ চাৰিটা পদযুক্ত স্থলজ প্ৰাণী, কিন্তু কিছুমান স্তন্যপায়ী সমুদ্ৰ, বায়ু আৰু গছতো পোৱা যায় বা কিছুমানৰ মাত্ৰ দুটা ভৰিহে থাকে। স্তন্যপায়ীৰ আটাইতকৈ ডাঙৰ গোটটো হৈছে প্লেচেণ্টেলছ, গৰ্ভাশয় থাকে, যিয়ে গৰ্ভাৱস্থাত সন্তানক আহাৰৰ যোগান ধৰে।

স্তন্যপায়ীবোৰ ৩০-৪০ মিমি (১.২-১.৬ ইঞ্চি)ৰ বাদুলিৰ পৰা ৩৩ মিটাৰ (১০৮ ফুট)ৰ নীলা তিমিলৈকে হ'ব পাৰে।
সকলো মাইকী স্তন্যপায়ীয়ে সিহঁতৰ সন্তানক স্তন্য গ্ৰন্থিৰ পৰা নিঃসৰণ হোৱা দুগ্ধ পান কৰাই।
মেমেল স্পেছিছ অৱ দ্য ওৱৰ্ল্ডৰ মতে, ২০০৬ চনত ৫,৪১৬টা প্ৰজাতিৰ স্তন্যপায়ীৰ সম্পৰ্কে জনা গৈছিল। ইহঁতক ১,২২৯টা গণ, ১৫৩টা পৰিয়াল আৰু ২৯টা বৰ্গত বিভক্ত কৰা হৈছে।
# বৰ্গ (জীৱবিদ্যা)

জীৱজগতৰ বৰ্গীকৰণ তালিকা, শ্ৰেণীৰ পাছতেই **বৰ্গক** ৰখা হৈছে।
**বৰ্গ** (ইংৰাজী: order, অৰ্ডৰ; লেটিন: ordo, অৰ্ড') জীৱবৈজ্ঞানিক শ্ৰেণীবিভাজন ত জীৱৰ বৰ্গীকৰণৰ এটা প্ৰধান গোট। জীৱৰ বৰ্গীকৰণত ক্ৰমে অধিজগৎ, জগৎ, পৰ্ব আৰু শ্ৰেণীৰ পাছতেই **বৰ্গক** ৰখা হৈছে। এটা **বৰ্গক** কেইবাটাও সৰু সৰু পৰিয়ালত ভাগ কৰা হৈছে। ইয়াৰ উপৰিও শ্ৰেণী আৰু **বৰ্গ**, **বৰ্গ** আৰু পৰিয়াল বা যিকোনো দুটা ক্ৰমিক গোটৰ মাজত বহুটো **উপগোট** নাইবা **অধিগোট** আদি থাকে।

## ইতিহাস

জাৰ্মান উদ্ভিদবিদ **আগাষ্টাছ কুইকিনাছ ৰিভিনাছে** ১৬৯০ চনত, তেওঁৰ ধাৰাবাহিক ভাৱে প্ৰকাশিত এটি প্ৰবন্ধত **বৰ্গ** যে এটা সুনিৰ্দিষ্ট নামৰে সৈতে এটা বিশিষ্ট বৰ্গীয় স্থান সেইটো প্ৰথমবাৰৰ বাবে উল্লেখ কৰিছিল। **কেৰলাছ লিনিয়াছে** তেওঁৰ *ছিষ্টেমা নেচাৰিয়া*ত (১৭৩৫, প্ৰথম সংস্কৰণ) বৰ্ণিত তেওঁৰ ৰাজ্য সমূহৰ (এনিমেল, ভেজিটেবিল আৰু লেপিডিয়াম) বিভাজনত, ইয়াক প্ৰথম পদ্ধতিগত ভাৱে ব্যৱহাৰ কৰিছিল।

## তথ্য সংগ্ৰহ
# পৰিয়াল (জীৱবিদ্যা)

জীৱজগতৰ বৰ্গীকৰণ তালিকা, **পৰিয়াল,** বৰ্গ আৰু গণৰ মাজৰ এটা বৰ্গীয় স্থান।
**পৰিয়াল** (ইংৰাজী: family, *ফেমিলি*, লেটিন: familia, বহুবচন familiae), জীৱবৈজ্ঞানিক শ্ৰেণীবিভাজন ত বৰ্গ আৰু গণৰ মাজৰ এটা বৰ্গীয় স্থান। পৰিয়ালক কেইবাটাও সৰু সৰু গণ হিচাপে ভাগ কৰা হয়, যদিও কেতিয়াবা **উপপৰিয়াল**ৰ দৰে উপগোটটো ভাগ কৰা হয়। সাধাৰণতে, পৰিয়ালৰ কোনো সাধাৰণ সদস্যৰ নামেৰেও পৰিয়াল এটাৰ নামকৰণ কৰা পৰিলক্ষিত হয়, যেনে- 'ৱালনাট' আৰু 'হিকৰি' গছবোৰ 'যোগ্লানডেচিয়া' পৰিয়ালৰ অন্তৰ্গত যাক 'ৱালনাট পৰিয়াল' বুলিও কোৱা হয়।

## নামকৰণ

পৰিয়ালৰ নামকৰণ কৰোঁতে কিছুমান আন্তঃৰাষ্ট্ৰীয় ক'ড মানি চলা হয়।

* ভেঁকুৰ, শেলাই, আৰু উদ্ভিদৰ নামকৰণ কৰোঁতে পৰিয়ালৰ নামবোৰ "-আচিয়া"ৰে সামৰণি মৰা হয়, অৱশ্যে ব্যতিক্ৰম নথকা নহয়।
* প্ৰাণীবিজ্ঞানত, প্ৰাণী সমূহৰ পৰিয়ালৰ নামকৰণ কৰোঁতে নামৰ অন্তত "-ইডি" যোগ কৰা হয়।

## ইতিহাস

পৰিয়াল শব্দটো ফ্ৰান্সৰ উদ্ভিদবিদ **পিৰে মগ্নলে** তেওঁৰ, *Prodromus historiae generalis plantarum, in quo familiae plantarum per tabulas disponuntur* (১৬৮৯)ত প্ৰথম ব্যৱহাৰৰ কৰিছিল।

কেৰলাছ লিনিয়াছে তেওঁৰ *ফিলচফিয়া বটেনিকা*ত (১৭৫১) উদ্ভিদৰ প্ৰধান গোট: **বৃক্ষ**, herb, ঢেকীয়া, palm, আদিক বুজাবলৈ *ফেমিলিয়া* শব্দটো ব্যৱহাৰৰ কৰিছিল।

জীৱবিজ্ঞানত, পৰিয়াল বৰ্গ আৰু গণৰ মাজৰ এটা বৰ্গীয় স্থান বুলি **পিৰে আন্দ্ৰে লেট্ৰি**লে তেওঁৰ, *Précis des caractères génériques des insectes, disposés dans un ordre naturel* (১৭৯৬)ত উল্লেখ কৰিছিল। তেওঁ "পতংগ"ৰ সকলো বৰ্গকে নহয়, কিন্তু কিছুমান পৰিয়াল হিচাপে ভাগ কৰিছিল (তাৰে কিছুমানৰ নামকৰণ কৰা হোৱা নাছিল)।

## ব্যৱহাৰ

পৰিয়ালবোৰক বিৱৰ্তনিক, জীৱাশ্মীয় আৰু জেনেটিক অধ্যয়নত ব্যৱহাৰ কৰিব পাৰি, কাৰণ গণ আৰু প্ৰজাতিৰ দৰে নিম্ন বৰ্গীয় স্থান সমূহতকৈ সিহঁত অধিক স্থায়ী।

## তথ্য সংগ্ৰহ
# গণ (জীৱবিদ্যা)

জীৱজগতৰ বৰ্গীকৰণ তালিকা; **গণ**, **পৰিয়াল** আৰু **প্ৰজাতি**ৰ মাজত অৱস্থান কৰে।
**গণ**( **genus** /ˈdʒiːnəs/ plural: **genera**) হৈছে, জীৱবৈজ্ঞানিক শ্ৰেণীবিভাজনত পৰিয়ালৰ তলত আৰু প্ৰজাতিৰ ওপৰত অৱস্থান কৰা এক বিশেষ বৰ্গীয় স্থান। জীৱৰ দ্বৈৰাশিক নামকৰণত, প্ৰতিটো প্ৰজাতিৰ বৈজ্ঞানিক নামটোৰ প্ৰথম পদটো প্ৰজাতিটোৰ **গণ**ৰ নামটোৱেই পূৰণ কৰে; যেনে - Pongo *pygmaeus* আৰু Pongo *abelii* হ'ল, Pongo (ওৰাংওটাং) নামৰ **গণ**টোৰ অন্তৰ্গত দুটা প্ৰজাতি।

## ইতিহাস

ফৰাচী উদ্ভিদবিজ্ঞানী **জোসেফ পিটন ডি ট্যুৰনিফোৰ্ট** (১৬৫৬–১৭০৮)ক, "গণৰ আধুনিক ধাৰণাৰ প্ৰতিষ্ঠাতা" বুলি কোৱা হয়।

## গণবাচক নাম

গণৰ বৈজ্ঞানিক নামটোক, **গণবাচক নাম** বুলিও কোৱা। জীৱৰ বৈজ্ঞানিক নামকৰণত গণবাচক নামে নিৰ্ণায়ক ভূমিকা পালন কৰে।

## তথ্য সংগ্ৰহ

## বাহ্যিক সংযোগ

* Nomenclator Zoologicus: Index of all genus and subgenus names in zoological nomenclature from 1758 to 2004.
* Fauna Europaea Database for Taxonomy Archived 2013-10-17 at the Wayback Machine
# প্ৰজাতি (জীৱবিদ্যা)

জীৱজগতৰ বৰ্গীকৰণ তালিকা, প্ৰজাতি, গণৰ পাছৰ এটা বৰ্গীয় স্থান
**প্ৰজাতি** (ইংৰাজী: Species) হ'ল জীৱবৈজ্ঞানিক শ্ৰেণীবিভাজনৰ এটা ভিত্তি গোট আৰু প্ৰধান বৰ্গীয় স্থান। সাধাৰণতে, প্ৰজাতি শব্দই নিজৰ মাজতেই প্ৰজনন কৰিব পৰা আৰু প্ৰজনন ক্ষম সন্ততি জন্ম দিয়া এটা বৃহৎ গোটক বুজায়। প্ৰজাতিৰ এই সংজ্ঞাটো প্ৰৰ্যাপ্ত যদিও, বহু ক্ষেত্ৰত ডি এন এৰ সাদৃশ্য, দৈহিক গঠন, পৰিৱেশ সমন্ধীয় স্থান আদি বিভিন্ন পৰিভাষাৰ দ্বাৰা প্ৰজাতি এটা সংজ্ঞাবদ্ধ কৰা হয়, এনে ধৰণৰ জটিলতাবোৰকে প্ৰজাতিগত সমস্যা বুলি কোৱা হয়। স্থানীয় ভাবে আহৰণ কৰা বিভিন্ন বিশেষত্বৰ বাবে প্ৰজাতি এটাক উপ-প্ৰজাতিৰ (উদ্ভিদবিদ্যাত প্ৰকাৰভেদ) দৰে গৌণ গোটতো ভাগ কৰা হয়।

সাদৃশ্যৰ ওপৰত ভিত্তি কৰি, একে পূৰ্বজৰ পৰা অহা জীৱবোৰক একেটা গণৰ স্থান দিয়া হয়। দৈহিক গঠন, যদি সম্ভৱ জিনৰ অনুক্ৰম আদিৰ তুলনাৰ দ্বাৰা প্ৰজাতি এটা নিৰ্ধাৰণ কৰা হয়।

সকলো প্ৰজাতিকে এটা দ্বৈৰাশিক নাম দিয়া হয়, তাৰে প্ৰথম অংশটোক গণবাচক নাম বোলে। প্ৰজাতিটো যিটো গণৰ অন্তৰ্ভুক্ত সেই গণৰ নামটোৱেই হ'ল গণবাচক নাম। দ্বিতীয় অংশটোক প্ৰজাতিগত নাম (কেৱল প্ৰাণীবিজ্ঞানত ব্যৱহৃত) বা প্ৰজাতিগত উপাধি (epithet, উদ্ভিদবিজ্ঞান আৰু প্ৰাণীবিজ্ঞানত ব্যৱহৃত) বোলে। উদাহৰণ স্বৰূপে *Boa constrictor* হ'ল Boa গণৰ অন্তৰ্গত চাৰিটা প্ৰজাতিৰ ভিতৰৰে এটা প্ৰজাতিৰ নাম। জীৱবিজ্ঞানৰ তত্ত্ব আৰম্ভ আৰু পৰীক্ষা কৰাৰ বাবে আৰু জৈৱবিচিত্ৰতা নিৰ্ধাৰণত প্ৰজাতি শব্দৰ ব্যৱহাৰ যোগ্য সংজ্ঞা আৰু প্ৰজাতি চিনাক্তকৰণৰ এটা নিৰ্ভৰযোগ্য পদ্ধতি অতি প্ৰয়োজনীয়, আনহাতে ব্যাপক পৰ্যায়ৰ অধ্যয়নৰ বাবে পৰিয়ালৰ দৰে অন্য বৰ্গীয় স্থানবোৰ বিবেচনা কৰা হয়। সাধাৰণতে, জীৱাশ্মৰ পৰাহে জ্ঞাত বিলোপ্ত প্ৰজাতিৰ বৰ্গীকৰণ কৰাটো অতিশয় জটিল কাৰ্য, সেইবাবে জীৱাশ্ম ভিত্তিক অধ্যয়নত পৰিয়ালৰ দৰে উচ্চ বৰ্গীয় স্থান সমূহহে ব্যৱহাৰ কৰা হয়। বেক্টেৰিয়া আৰু আৰ্কিয়াক বাদ দি পৃথিৱীত প্ৰায় ৮.৭ নিযুত প্ৰজাতি আছে ঠাৱৰ কৰা হৈছে, যিটো পূৰ্বতে ২ ৰ পৰা ১০০ নিযুত বুলি অনুমান কৰা হৈছিল।

## তথ্য সংগ্ৰহ

## বাহ্যিক সংযোগ
# ন্যূনতম উদ্বেগজনক প্ৰজাতি

ন্যূনতম উদ্বেগজনক বা কম উদ্বেগজনক প্ৰজাতি
**ন্যূনতম উদ্বেগজনক প্ৰজাতি** (ইংৰাজী: least-concern species) বা **কম উদ্বেগজনক প্ৰজাতি** বন্যপ্ৰাণীৰ এনে কিছুমান প্ৰজাতিৰ গোট যিবোৰক আন্তঃৰাষ্ট্ৰীয় প্ৰকৃতি সংৰক্ষণ সংস্থাই (IUCN) বন্যপ্ৰাণী সংৰক্ষণৰ কেন্দ্ৰবিন্দু নহয় বুলি মূল্যায়ন কৰিছে কাৰণ এই নিৰ্দিষ্ট বিভাগটোৰ অন্তৰ্গত প্ৰজাতিবোৰ এতিয়াও বন্য অৱস্থাত প্ৰচুৰ পৰিমাণে আছে। এই বিভাগৰ অন্তৰ্গত প্ৰজাতিবোৰক সংকটজনক, সংকটাসন্ন বা (২০০১ চনৰ আগতে) সংৰক্ষণ নিৰ্ভৰ প্ৰজাতি হিচাপে গণ্য কৰা নহয়।

প্ৰজাতিসমূহক "ন্যূনতম উদ্বেগজনক" শ্ৰেণীত স্থান দিব নোৱাৰি যদিহে ইহঁতৰ জনসংখ্যাৰ অৱস্থাৰ মূল্যায়ন কৰা নহয়। অৰ্থাৎ ইয়াৰ বিতৰণ বা জনসংখ্যাৰ অৱস্থাৰ ওপৰত ভিত্তি কৰি ইয়াৰ বিলুপ্তিৰ আশংকাৰ প্ৰত্যক্ষ বা পৰোক্ষ মূল্যায়ন কৰিবলৈ পৰ্যাপ্ত তথ্যৰ প্ৰয়োজন।

## মূল্যায়ন

আন্তঃৰাষ্ট্ৰীয় প্ৰকৃতি সংৰক্ষণ সংস্থাৰ ২০০১ চনৰ শ্ৰেণীবিভাজন আৰু মাপকাঠী (সংস্কৰণ ৩.১) মতে ২০০১ চনৰ পৰা এই শ্ৰেণীটোৰ বাবে সংক্ষিপ্ত ৰূপ "LC" ব্যৱহাৰ কৰা হৈছে। ২০০১ চনৰ আগতে "নূন্যতম উদ্বেগজনক" শ্ৰেণীটো "কম সংকটজনক" (Lower risk) শ্ৰেণীৰ এটা উপশ্ৰেণী আছিল আৰু ইয়াক "LR/lc" বা lc বুলি লিখা হৈছিল। আন্তঃৰাষ্ট্ৰীয় প্ৰকৃতি সংৰক্ষণ সংস্থাৰ আধাৰ তথ্যত থকা প্ৰায় ২০% নূন্যতম উদ্বেগজনক টেক্সনৰ (১৫,৬৩৬ টাৰ ভিতৰত ৩২৬১) বাবে এতিয়াও "LR/lc" ক'ড ব্যৱহাৰ কৰা হয়, যিয়ে ইংগিত দিয়ে যে ২০০০ চনৰ পৰা ইহঁতৰ পুনৰ মূল্যায়ন কৰা হোৱা নাই।

## প্ৰজাতিৰ সংখ্যা

"নূন্যতম উদ্বেগজনক প্ৰজাতি"সমূহক আন্তঃৰাষ্ট্ৰীয় প্ৰকৃতি সংৰক্ষণ সংস্থাই ৰঙা তালিকাৰ অন্তৰ্ভুক্ত শ্ৰেণী বুলি গণ্য নকৰে যদিও ২০০৬ চনৰ আই ইউ চি এন ৰঙা তালিকাত এতিয়াও এই শ্ৰেণীটোৰ প্ৰায় ১৫,৬৩৬টা টেক্সা অন্তৰ্ভুক্ত হৈ আছে। এই শ্ৰেণীত তালিকাভুক্ত প্ৰাণী প্ৰজাতিৰ সংখ্যা মুঠ ১৪,০৩৩টা। ইয়াত ফিলাওটাছ (Philautus) প্ৰজাতিৰ এটা বেং তথা অন্য বহুতো অবৰ্ণিত প্ৰজাতিও অন্তৰ্ভুক্ত হৈ আছে। ইয়াৰ উপৰিও এই তালিকাত ১০১ টা প্ৰাণীৰ উপপ্ৰজাতি আৰু ১৫০০ টা উদ্ভিদৰ টেক্সা (১৪১০ টা প্ৰজাতি, ৫৫ টা উপপ্ৰজাতি, আৰু ৩৫ টা জাত) তালিকাভুক্ত কৰা হৈছে। কোনো ভেঁকুৰ বা প্ৰ’টিষ্টা এই শ্ৰেণীত অন্তৰ্ভুক্ত কৰা হোৱা নাই যদিও সেই ৰাজ্যসমূহৰ মাত্ৰ চাৰিটা প্ৰজাতিৰহে আই ইউ চি এন দ্বাৰা মূল্যায়ন কৰা হৈছে। ২০০৮ চনত মানুহকো নূন্যতম উদ্বেগজনক প্ৰজাতি হিচাপে আনুষ্ঠানিকভাৱে মূল্যায়ন কৰা হৈছিল।

## লগতে চাওক

* ন্যূনতম সংকটজনক প্ৰজাতি

## তথ্য সংগ্ৰহ
# ইথিঅ'পিয়া

| ইথিঅ'পিয়া ফেডাৰেল গণপ্ৰজাতন্ত্ৰ |
| --- |
| ৰাজধানী | আদ্দিছ আবাবা |
| Government | ফেডাৰেল গণপ্ৰজাতন্ত্ৰ |
| Area |
| • Total | 11,04,300 বৰ্গ কি.মি. (4,26,400 বৰ্গ মাইল) |
| Population |
| • Estimate | প্ৰায় ১১৫.৯ মিলিয়ন (২০২৩) |
| Currency | ইথিঅ'পিয়ান বিৰ (ETB) |
| Time zone | EAT (UTC+০৩:০০) |

**ইথিঅ'পিয়া** হৈছে আফ্ৰিকা মহাদেশৰ পূব-উত্তৰ অংশত অৱস্থিত এখন দেশ। ই আফ্ৰিকাৰ আটাইতকৈ জনবহুল অভ্যন্তৰীণ দেশসমূহৰ ভিতৰত এটা আৰু অঞ্চলটোৰ এক প্ৰাচীনতম সভ্যতাৰ জন্মভূমি। ইথিঅ'পিয়াৰ মুঠ ভূমি প্ৰায় ১,১০৪,৩০০ বৰ্গ কিলোমিটাৰ আৰু জনসংখ্যা প্ৰায় ১১৫.৯ মিলিয়ন (২০২৩) বুলি ধৰা হয়।

## ভৌগোলিক গঠন

ইথিঅ'পিয়া পাহাৰীয়া অঞ্চল আৰু উচ্চ ভূমিৰ দেশ। দেশখনৰ আটাইতকৈ উচ্চ স্থান হৈছে ৰাশ মাকোনেন (৪,৬১০ মি) আৰু ইটাৰ পৰ্বতশৃংখলা দেশটোৰ মুখ্য ভূ-আকৃতি। ৰফি নদী আৰু নীল নদীৰ উৎস এই দেশতে অৱস্থিত।

## জলবায়ু

ইথিঅ'পিয়াৰ জলবায়ু অঞ্চল অনুসৰি বেলেগ বেলেগ, উচ্চ ভূমি অঞ্চলত শীতল আৰু মৃদু, নিছলা ভূমিত গৰম আৰু আৰ্দ্ৰ। বৰ্ষাকাল সাধাৰণতে জুনৰ পৰা ছেপ্টেম্বৰলৈ থাকে।

## জনসংখ্যা আৰু ভাষা

ইথিঅ'পিয়াৰ জনসংখ্যা বহু জাতি আৰু ভাষাৰ সংমিশ্ৰণ। আমহাৰিক ভাষা হৈছে চৰকাৰী ভাষা, আৰু এছিৰ বিভিন্ন অঞ্চলত বিভিন্ন আদিবাসী আৰু স্থানীয় ভাষাও ব্যৱহৃত হয়।

## ৰাজনীতি

ইথিঅ'পিয়া এখন ফেডাৰেল গণপ্ৰজাতন্ত্ৰ। দেশটোৰ চৰকাৰ ফেডাৰেল আৰু ৰাজ্যিক স্তৰত বিভক্ত। শাসন প্ৰণালী ধাৰাবাহিক পৰিৱৰ্তনত আছে, আৰু কিছু সময়ৰ পৰা অঞ্চলত ৰাজনৈতিক উত্তেজনা দেখা গৈছে।

## অৰ্থনীতি

ইথিঅ'পিয়াৰ অৰ্থনীতি কৃষি, শিল্প আৰু সেৱা ক্ষেত্ৰত আধাৰিত। কফি উৎপাদন ইথিঅ'পিয়াৰ অন্যতম মুখ্য অৰ্থনৈতিক সম্পদ। দেশখনৰ অৰ্থনীতি বৰ্তমান উন্নয়নশীল অৱস্থাত আছে, কিন্তু কিছু পৰিমাণে সামাজিক আৰু ৰাজনৈতিক বাধাৰ সন্মুখীন হয়।

## উল্লেখযোগ্য তথ্য

* জনসংখ্যা: প্ৰায় ১১৫.৯ মিলিয়ন (২০২৩)
* মুঠ ভূমি: ১,১০৪,৩০০ বৰ্গ কিলোমিটাৰ
* ৰাজধানী: আদ্দিছ আবাবা
* চৰকাৰ: ফেডাৰেল গণপ্ৰজাতন্ত্ৰ
* মুদ্ৰা: ইথিঅ'পিয়ান বিৰ (ETB)
* মুখ্য ভাষা: আমহাৰিক
* সময় অঞ্চল: UTC+৩

## তথ্যসূত্ৰ